APSTIPRINĀTS

Ar Daugavpils pilsētas pašvaldības

tūrisma attīstības un informācijas aģentūras

06.12.2019. rīkojumu Nr. 1.-2./64

**Pasākuma**

**Kvests “Reiz Šmak.OFF.kas muzejā”**

**NOLIKUMS**

1. **Pasākuma apraksts**
   1. Kvestu organizē **Daugavpils pilsētas pašvaldības tūrisma attīstības un informācijas aģentūra (turpmāk tekstā „DPPTAIA”), sadarbībā ar IK Jona-M "Escape Room Daugavpils".**
   2. Kvesta laikā dalībnieki varēs izzināt Latgales kulinārā mantojuma – šmakovkas dzēriena darināšanas vēsturi, ekspozīcijas tapšanas stāstu un izzināt Latgales Ziemassvētku tradīcijas.
   3. Kvesta ilgums ir trīs stundas, kuru laikā 10 komandām laika posmā no 15.00 līdz 18.00 pēc kārtas būs iespēja iziet kvesta aktivitātes.
   4. Dalība kvestā ir bezmaksas.
   5. **Pasākuma mērķis:** ir popularizēt ekspozīciju “Šmakovkas muzejs” un Latgales kulināro mantojumu, veicināt ekspozīcijas atpazīstamību, kā arī ļaut pasākuma dalībniekiem iepazīt šmakovkas dzēriena darināšanas vēsturi interaktīvā veidā.

1.6. **Kontaktinformācija:** +37125666201 [info@smakovka.lv](mailto:info@smakovka.lv), ekspozīcijas vadītājs Viktors Andruškevičs.

1. **Kvesta dalībnieki**
   1. Kvests ir publisks pasākums, kurā var piedalīties ikviens interesents, reģistrējoties noteiktajā kārtībā (dalībnieku skaits ir ierobežots, maksimālais dalībnieku skaits līdz 50 personām).
   2. Dalībnieku skaits grupā 4-5 cilvēki.
   3. Dalībniekiem ir jābūt **vecumā no 18 gadiem.**
   4. **Dalībnieki no 13 līdz 18 gadiem drīkst piedalīties kvestā pieaugušo pavadībā.**
   5. Piesakoties pasākumam, dalībnieks skaidri un noteikti piekrīt savu personas datu apstrādei. Dalībnieks apzinās, ka dati tiks paturēti tikai tik ilgi, cik tas nepieciešams dalībnieku uzskaites nolūkiem.
2. **Kvesta vieta un laiks**
   1. Kvests notiks **2019. gada 20. decembrī**, pasākuma sākums plkst. 15.00 Šmakovkas muzejā, Rīgas ielā 22a, pasākuma noslēgums plkst. 18.00, pasākuma ilgums ~3h.
3. **Pieteikšanās kārtība**
   1. Lai pieteiktos pasākumam, **jāaizpilda elektroniskā pieteikuma anketa**. Pieteikums jāiesniedz līdz **2019. gada 19. decembra plkst. 12.00.** Elektroniskā pieteikuma anketa pievienota preses relīzei, atrodama [www.visitdaugavpils.lv](http://www.visitdaugavpils.lv) sadaļā ziņas.
   2. Pasākuma organizētāji var noslēgt pieteikšanos agrāk, ja tiek sasniegts maksimālais dalībnieku skaits.
   3. Pasākuma dienā sava ierašanās jāapstiprina reģistrācijas sarakstā, ar parakstu apliecinot, ka dalībnieks pilnībā piekrīt kvesta noteikumiem.
   4. Pasākuma organizētāji var atteikt dalību pasākumā, ja jau ir sasniegts maksimālais dalībnieku skaits.
4. **Reģistrēšanās pasākuma norises vietā**
   1. Reģistrēšanās notiek pasākuma dienā pirms starta no **14.00 līdz plkst. 15.00** starta vietā – Daugavpilī (Rīgas iela 22a).
   2. Reģistrējoties dalībnieku sarakstā, dalībnieks ar parakstu apliecina savu piekrišanu pasākuma noteikumiem.
5. **Publicitāte**
   1. Dalībnieki atļauj izmantot pasākuma laikā iegūtos foto, video un citus materiālus pasākuma atspoguļošanai masu medijos, tūrisma nozares prezentmateriālos, mārketinga un reklāmas pasākumos.
6. **Citi noteikumi**
   1. Organizatori patur tiesības, vajadzības gadījumā, veikt izmaiņas nolikumā, pasākuma norisē, laikā, vietā un telpā.

Nolikumu sagatavoja:

ekspozīcijas vadītājs Viktors Andruškevičs